**Nor Fadzilah Ahmad** lebih mesra dipanggil **Dilla Ahmad** (lahir 14 November 1972) ialah seorang pelakon wanita Malaysia.

Kehidupan awal
--------------

Nama penuh Dilla Ahmad ialah Nor Fadzila binti Ahmad, beliau dilahirkan pada 1972 di Kampung Baru, Kuala Lumpur, Malaysia.

Kerjaya
-------

Pelakon kelahiran Kampung Baru, Kuala Lumpur ini memulakan kerjayanya dalam industri seni sejak tahun 1996. Pada 1997, Dilla Ahmad melakoni watak pembantu sebagai Imah dalam filem arahan Aziz M.Osman, yang berjudul *Baginda*. Filem yang dibintangi Azean Irdawaty, Jalil Hamid dan Datuk Jalaluddin Hassan ini merupakan filem pertama lakonan Dilla Ahmad. Pada tahun yang sama, Dilla kembali berlakon dalam filem arahan Aziz M.Osman, *Puteri Impian*. Dalam filem ini, Dilla Ahmad melakoni watak sebagai Wan, kawan Puteri Nora lakonan Amy Mastura.

Pada 1998, beliau turut menjayakan filem *Maria Mariana II* arahan Dato' Yusof Haslam.

Pada 2005, Dilla Ahmad juga turut berlakon dalam filem *Pontianak Harum Sundal Malam II*, filem seram ini diarahkan oleh Shuhaimi Baba.

Beliau melakoni watak sebagai ibunya Adryianna (lakonan Gracia) dalam filem aksi komedi *Apa Tengok Tengok?*. Filem arahan Krishnan Roy ini ditayangkan pada 27 Oktober 2011 dan dibintangi oleh Chommat Samad, Iqbal Mazlan, Gracie dan Aaron Roa.

Pada 21 April 2011, Dilla Ahmad melakoni watak pembantu dalam drama bersiri *Cita & Cinta* arahan Azma Aizal Yusoof.

Beliau juga melakoni watak pembantu dalam siri drama Naziha arahan Along Kamaluddin terbitan Orangetree Production. Drama lakonan Izara Aishah, Ryzal Jaafar dan Erry Putra ini mulai bersiaran dari 15 Jun 2012 sehingga 14 September 2012.

Pada 2013, Dilla Ahmad sekali lagi berlakon dalam drama arahan Azma Aizal Yusoof yang berjudul *Fira Ayuni*.

Beliau turut berlakon dalam siri drama *Selamat Pengantin Madu* arahan Ibrahim Elias. Drama yang bersiaran pada 2014 ini dibintangi oleh Aiman Hakim Ridza, Fasha Sandha dan Eina Azman.

Pada 2018, beliau melakoni watak Zaida dalam drama *Jangan Benci Cintaku* arahan Pali Yahya. Pada 2020 , Dilla berlakon dalam drama *Cinta Sekali Lagi* yang Juga diarahkan oleh Pali Yahya.

Kehidupan peribadi
------------------

Dilla Ahmad berkahwin dengan pelakon dan penyanyi Shahrul Zaman Kamaludin pada tahun 2009.

Filemografi
-----------

### Filem

| Tahun | Tajuk | Watak | Catatan |
| --- | --- | --- | --- |
| 1997 | *Baginda* | Imah |  |
| *Puteri Impian* | Wan |  |
| 1998 | *Maria Mariana II* | Mala |  |
| 2000 | *Anaknya Sazali* | Wartawan Fadhilah Ahmad | Pelakon tambahan |
| 2005 | *Pontianak Harum Sundal Malam II* | Kalsom |  |
| 2011 | *Apa Tengok Tengok?* | Ibu Adryianna |  |
| 2019 | *Till Death: Azalea's Wrath* | Dr. Serina |  |

### Drama

| Tahun | Tajuk | Peranan | Saluran TV | Catatan |
| --- | --- | --- | --- | --- |
| 2007-2008 | *Anak Pontianak* | Zillin | TV3 |  |
| 2009 | *Ladang Pak Awang* | Jamilah | TV2 |  |
| *Lily Marlin* | Sabariah |  |
| 2010 | *Pintu Taubat* |  | Astro Oasis |  |
| 2011 | *Cita & Cinta* | Datin | TV3 |  |
| 2012 | *Naziha* | Latifah |  |
| 2013 | *Fira Ayuni* | Tengku Farhana |  |
| *Mira Sofea* |  | Astro Prima |  |
| *Playboy Itu Suami Aku* | Puan Sri Zahida | TV3 |  |
| 2014 | *Selamat Pengantin Madu* | Mak Su Dillah |  |
| *Lembayung Kasihmu* | Puan Zaidah | TV2 |  |
| *Cinta Ibadah* |  | Astro Prima |  |
| 2016 | *Uda dan Dara* | Datin Nora |  |
| 2017 | *Papa Ricky* | Aini |  |
| *Cerita dari Mastika* | Zainab | Episod: "Mayat Ipoh Melambai" |
| 2018 | *Jangan Benci Cintaku* | Datin Zaida | TV3 |  |
| *Terbaik Dariku* | Nasuha |  |
| 2019-2021 | *Black* | Maria | Viu |  |
| 2020 | *Dendam Cinta Arissa* | Kak Kinah | Astro Prima |  |
| *Cinta Sekali Lagi* | Ungku Nadrah | TV3 |  |
| 2021 | *Cinta Untuk Raf* | Aqilah | TV1 |  |
| *Kampung Kolesterol* | Mak Fira | TV9 |  |
| *Malaysian Ghost Stories* | Bomoh Mardinah | Astro Ria | Episod: "Bomoh Puaka" |
| *Sihir* | Salmah |  |
| 2022 | *Kau Cipta Kasih* | Piah | TV3 |  |
| *Life Lila* | Julia |  |
| *Risik Pada Hati* | Puan Nita |  |
| *Ijab Kabut* | Ibu Deanna | Viu |  |
| 2023 | *Akira Khan* | Dr. Amilia | Astro Ria |  |
| *Julia Arina* | Maria | TV Okey |  |
| *Malam Zulaikha* | Juhara | TV3 |  |

### Telefilem

| Tahun | Tajuk | Watak | Saluran TV | Catatan |
| --- | --- | --- | --- | --- |
| 2019 | *Cassandra* |  | TV3 |  |
| *Dendam Kasih Ayah* |  |  |
| 2020 | *Tiada Galang Ganti* | Mak Ani |  |
| 2022 | *Abang Ngah* | Noriah | TV2 |  |
| 2023 | *Aku Tanpa Dia* | Maznah | TV1 |  |
| *Memintas Al-Qadar* | Azizah |  |

Rujukan
-------

Pautan luar
-----------

* Dilla Ahmad di Pangkalan Data Filem Internet (IMDb)
* Dilla Ahmad di Instagram